hu hu hu hu hu hu hu hu hu hu hu hu fr hu fr hu hu hu hu hu hu hu hu hu hu hu es ast fr fr fr hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu tl hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bg new bn ca hbs_lat da de es eu fa fr gu hi it it ja ka ta it lt en ml mr nl pl pt ru hbs_lat hbs_lat sv ta te tr fy uz vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. június 25.
Ugrás a navigációhoz Ugrás a kereséshez
Dharma · Karma · Májá · Móksa
Védikus kreacionizmus · Szanszára · Lóka
Darsana · Kundalini · Nirvána
Szatja-juga · Dvápara-juga · Tréta-juga · Kali-juga
Szánkhja · Jóga · Mímánsza · Védánta · Vaisésika - Njája
Számavéda · Jadzsurvéda · Atharvavéda· Rigvéda
Mahábhárata · Bhagavad-gíta · Rámájana
Upanisadok · Brahmanák · Védángák
Brahman · Ísvara (Bhagaván)
Brahma · Visnu · Siva
Dévák · Avatárák · Aszurák
Krisna · Ganésa · Indra · Varuna · Agni
Szúrja · Durga · Mahádévi · Párvati · Matszja
Kurma · Varáha · Vámana · Naraszimha
Szaraszvati · Laksmi · Kalki
Vaisnavizmus · Saivizmus · Saktizmus · Krisna-tudat
Múrti · Mantra · Púdzsá · Templom
Bhakti · Sakti · Meditáció · Mandala
Jóga · Jama · Nijama · Ásrama
India művészete · Hindu templomépítészet
Szanszkrit nyelv · Szvasztika
Indiai kasztrendszer · Vegetarianizmus
Májá (szanszkrit: माया, nyugati átírással maya) az indiai filozófiákban használt többjelentésű szó.
A májá legegyszerűbb fordítása: illúzió, vagy: nem az, aminek tűnik. Összetett szó, melynek jelentése: má = nem + já = ez vagy az. Májá = nem az.[1]
Valódi ez a világ? A válasz: májá, vagyis nem az. Hamis képzet ez a világ? A védánta válasza: májá, vagyis nem az. Nem azonos a nemlétezővel sem. Nem valóságos, de nem is valótlan.
A májá tágabb értelemben az anyagi létre utal. A májá annak illúzióját jelenti, hogy relatív szemléletmódunkat valóságnak tartjuk, hogy összekeverjük a térképet a tereppel. Az anyagi világ létezik ugyan, de csak átmenetileg. Úgy létezik, ahogy egy álom: egy ideig van valósága, végül azonban minden szertefoszlik.
Prabhupáda úgy határozza meg a máját, mint „az ami nincs”, Az anyagi létre utal, az anyagi lét pedig nem marad meg. Azért nincs, mert előbb-utóbb a feledés homályába merül.
Prabhupáda tanítómestere, B. Szaraszvatí meghatározásában azt jelenti: az ami mérhető. Az anyagi dolgok mérhetőek, a lelki dolgok azonban korlátlanok. Az anyag – a természetéből fakadóan – átmeneti és korlátokhoz kötött (mérhető), a lélek azonban – szintén a természetéből fakadóan – örök és korlátlan (nem mérhető).
Durgát gyakran ábrázolják sok karral. Energiájával elbűvöli az anyagi világ lakóit
A májá egyfajta szemfényvesztés, bűvészmutatvány, amely addig kápráztat el minket, míg fel nem ismerjük a bűvészt. Amikor felismerjük a bűvészt, rájövünk, hogy az eredmény valótlan; a csoda véget ér. Amikor a szemfényvesztő egész közönségét hipnózisban tartja, mindenki elhiszi neki, hogy felmászik a levegőben lógó kötélen. Mindenki azt látja, hogy lenyel egy nagy kardot vagy kettéfűrészeli egy dobozban levő fiú testét. Ugyanígy tartja hipnózisban az embereket a májá és az avidjá (tudatlanság).[2]
Mindnyájan tudjuk, hogy egyszer meg fogunk halni, de úgy viselkedünk, mintha örökké élnénk. Ez a májá. Tudjuk, hogy a világ tele van nyomorúsággal, mégis a mulandó dolgokban keressük a boldogságot ahelyett hogy hátat fordítanánk neki. Ez is a májá. Jól tudjuk, hogy egy nő teste tisztátalan dolgokból áll, húsból, vérből, vizeletből, ürülékből, és mégis boldogan ölelgetjük. Ez is a májá. A nők, a pénz, a hatalom mind az ő varázslata.[2]
A májá hamis csillogást kelt és kelepcébe csalja a megtévesztett dzsívákat (lelkeket). Végrehajt egy kis galvanizálást, finom bevonatot von köréjük, és az ember máris belekerült a csapdába.
A májá cukormáza alatt ott a keserű kinin. Az érzéki örömök kertjén túl a könnyek völgye húzódik. A nő (vagy férfi) mosolya mögött ott a gyűlölet, a megtévesztés, a számítás és az őszintétlenség.
A májá számtalan módon képes megkötözni, nehéz felismerni titkos mesterkedéseit. Az élet minden lépésénél újabb fátylat von elénk: ragaszkodást, sóvárgást, vágyakozást, büszkeséget, irigységet, gyűlöletet, mohóságot, nemi ösztönt, hamis megelégedést - ezek mind a májá fátylának formái.[2]
Májá istennő – aki Kálí és Durga néven is ismert – ennek az anyagi létnek a megszemélyesülése. A sakták a legfelsőbb istennőt tisztelik benne, a teremtés anyját.
Az istennő az anyagi világ irányító istensége. A félistenek csupán igazgatók, akik az anyagi tevékenységek különféle részlegeit irányítják és ők is ugyanezen anyagi energia hatása alatt állnak. Durga (Májádéví) misztikus energiájával befedi az embereket, lehetővé téve számukra, hogy kiéljék hajlamaikat az anyagi világban.
↑ Kozma András: A hindu istenalakok szimbólumai, 238. oldal
↑ a b c Srí Szvámi Sivánanda: Utak a boldogsághoz: Májá
Steven J. Rosen: India rejtett kincse, 2006
Srí Szvámi Sivánanda: Utak a boldogsághoz, 2014
Ez a szócikk részben vagy egészben a Maya (illusion) című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Májá_(illúzió)&oldid=22785334”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. június 25., 18:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.